EkBass/fiwiki-20250220-pages-articles huggingface dataset:
Quintessence (suomalainen yhtye)

Quintessence on suomalainen yhtye, joka kuvaa musiikkiaan termillä ”nu-soul”. Yhtye on saanut musiikkiinsa vaikutteita muun muassa soulista, jazzista, hip hopista, funkista ja progesta. Quintessence syntyi vuonna 1999, kun kitaristi Aki Haarala pyysi Emma Salokoskea, jonka kanssa hän oli aikaisemmin soittanut proge-yhtyeessä, hänen ja DJ Jouni Helmisen, taiteilijanimeltään DharmaOne, drum'n'bass-projektiin Kampissa, Helsingissä. Projektista syntyi lopulta Quintessencen ensimmäisen EP:n nimikappale ”White Light”. Ensimmäiset keikkansa yhtye teki kesällä 2000. Neljän kappaletta sisältäneen White Light -EP:n julkaisi vuonna 2001 lontoolainen levy-yhtiö Dorado, ja levyjä saatiin Suomeen tuhannen kappaleen erä. Yhteistyö Doradon kanssa ei kuitenkaan sujunut, joten yhtye vaihtoi suomalaiselle Texicalli Recordsille. Quintessenceen liittyivät basisti Heikki Laine, trumpetisti Jukka Eskola sekä kosketinsoittaja Tuomo Prättälä. Aluksi yhtyeen keikoilla soitti rumpuja Teppo Mäkynen, mutta hänet myöhemmin korvasi Mikko Kaakkuriniemi. Prättälän mukaantulo muutti yhtyeen tyyliä jammailusta melodisempaan suuntaan, ja tämän kehityksen myötä Helminen päätti jättää yhtyeen. Eskolan tilalle yhtyeeseen tuli vielä Verneri Pohjola. Quintessencen ensimmäinen albumi, Talk Less Listen More, julkaistiin marraskuussa 2002, ja levy oli ehdolla saman vuoden Jazz- Emman saajaksi. Brittiläinen levy-yhtiö Whatmusic julkaisi levyn keväällä 2005. Syksyllä 2004 julkaistiin Quintessencen toinen albumi 5 am, joka nousi Suomen albumilistan sijalle kahdeksan. Levy on julkaistu Suomen lisäksi koko Euroopassa sekä Japanissa. Quintessence on esiintynyt muun muassa Virossa, Norjassa ja Hollannissa, ja vuonna 2003 se esiintyi Suomen suurimmilla jazz- festivaaleilla, Pori Jazzeilla The Roots -yhtyeen lämmittelijänä. Quintessencen ympärille on kehittynyt Q-kollektiivi, jonka jäsenet ovat vaikuttaneet monissa yhtyeissä, kuten Q-Continuum, Emma Salokoski Ensemble, Ilmiliekki Quartet, Tuomo, Fly ja MP4. Yhtyeen nimi Quintessence on englantia ja tarkoittaa alun perin Aristoteleen luonnonfilosofiassaan olettamaa viidettä elementtiä () eetteriä, josta kuunylinen maailmankaikkeus hänen mukaansa koostuu, mutta myös perikuvaa, olennaista. Tuomo Prättälän mukaan maailmassa on noin 500 Quintessence-nimistä yhtyettä. == Levytykset == * , EP * , single * * , single * == Lähteet == == Aiheesta muualla == * Emma Salokosken verkkosivut * Tuomo Prättälän verkkosivut * Ylen Elävä arkisto: Emma Salokoski ja Quintessence Luokka:Suomalaiset soulyhtyeet
Habrera Hativeet

Habrera Hativeet on israelilainen maailmanmusiikkiyhtye, joka perustettiin vuonna 1977. Yhtyeen musiikissa yhdistyy sefardijuutalaisten, Pohjois-Afrikan ja Marokon musiikkiperinteet. Heidän katsotaan saattaneen arabialaisilta alueilta kotoisin olevien juutalaisten musiikin Israelin kulttuurin valtavirtaan. Yhtye on esiintynyt laajasti Yhdysvalloissa, Euroopassa ja Aasiassa. == Aiheesta muualla == * Viralliset kotisivut * Habrera Hativeet - Tuhannen ja yhden yön lauluja Luokka:Israelilaiset yhtyeet Luokka:Maailmanmusiikkiyhtyeet
EMS-koodi

EMS-koodi (Easy Mind System) on FIFen (Fédération Internationale Féline) kehittämä kissarotujen yksinkertainen tunnistuskoodi, jossa kaikkien rotujen ominaisuudet ilmaistaan yhtenäisellä tavalla. == Koodin rakenne == * rotu: määritellään kolmella isolla kirjaimella * väri: määritellään yhdellä pienellä kirjaimella, poikkeuksellisesti s ja y voidaan liittää perusvärin jälkeen * kuvio: määritellään kaksinumeroisella luvulla. * hännän pituus : Manx (MAN) -rodulle annetaan aina hännän pituus kaksinumeroisella luvulla (merkitään vain tarvittaessa) * silmien väri: myös tämä määritellään kaksinumeroisella luvulla (merkitään vain tarvittaessa) * korvat: tämäkin on määritelty kaksinumeroisella luvulla (merkitään vain tarvittaessa) == Rotujen koodit == * Kategoria I (pitkäkarvat ja exotic) ** EXO - exotic ** PER - persialainen ** RAG- Ragdoll ** SBI- Pyhä Birma ** TUV- Turkkilainen Van * Kategoria II (puolipitkäkarvat) ** ACL - amerikan curl, pitkäkarvainen ** ACS - amerikan curl, lyhytkarvainen ** MCO - maine coon ** NFO - norjalainen metsäkissa ** ** SIB - siperiankissa ** TUA - turkkilainen angora * Kategoria III (lyhytkarva- ja somalikissat) ** ABY - abessinialainen ** BEN - bengali ** BML - burmilla ** BRI - brittiläinen ** BUR - burma ** CHA - kartusiaani ** CRX - cornish rex ** DRX - devon rex ** EUR - eurooppalainen ** GRX - german rex ** JBT - japanin bobtail ** KOR - korat ** KBS - kuriilien bobtail, lyhytkarvainen ** KBL - kuriilien bobtail, pitkäkarvainen ** MAN - manx ** MAU - egyptin mau ** OCI - ocicat ** RUS - venäjänsininen ** SPH - sfinx ** SNO - snowshoe ** SOK - sokoke ** SOM - somali * Kategoria IV (itämaiset kissat) ** BAL - balineesi ** OLH - itämainen pitkäkarva ** OSH - itämainen lyhytkarva ** SIA - siamilainen * Muut ** XLH - hyväksymätön pitkä-/puolipitkäkarvarotu ** XSH - hyväksymätön lyhytkarvarotu ** non - hyväksymätön rotu ** var - lyhytkarvainen kissa, joka kantaa pitkäkarvageeniä == Värit == * n - musta, ruskea, riistanvärinen * a - sininen * b - suklaa * c - lila * d - punainen * e - creme * f - kilpikonna * g - sinikilpikonna * h - suklaakilpikonna * j - lilakilpikonna * o - punainen, kaneli * p - beige * q - kanelikilpikonna * r - beigekilpikonna * s - hopea * y - golden * w - valkoinen * x - hyväksymättömät värit * m - karamelli, aprikoosi (rekisteröintiä varten) == Kuvio == * 01 - van * 02 - harlekiini * 03 - kaksivärinen * 04 - mitted * 05 - snowshoe * 09 - valkoista määrittelemätön määrä * 11 - silver shaded * 12 - silver shell * 21 - agouti * 22 - klassinen tabby * 23 - tiikeri * 24 - täplikäs * 25 - ticked tabby * 31 - burmanaamio * 32 - tonkineesinaamio * 33 - himalajanaamio == Hännän pituus == * 51 - rumpy * 52 - rumpy riser * 53 - stumpy (max. 3 cm) * 54 - pitkä (vain rekisteröintiin) == Silmien väri == * 61 - sininen * 62 - oranssi * 63 - eriväriset * 64 - vihreät * 65 - burma * 66 - tonkineesi * 67 - naamiokissan sininen == Korvat == * 71 - normaalit korvat * 72 - taaksepäin kaareutuvat korvat * 73 - eteenpäin taipuneet korvat ==Aiheesta muualla== *Fédération Internationale Féline *Suomen Kissaliitto r.y *Suomen Rotukissayhdistys Luokka:Kissa
Klaustrofobia

Klaustrofobia tarkoittaa ahtaan tai suljetun paikan kammoa. Klaustrofobiasta kärsivä kärsii yleensä paniikkikohtauksista tai pelosta saada paniikkikohtauksia ahtaassa tai suljetussa tilassa, kuten hississä, junassa tai lentokoneessa. Fobian taustalla voi olla aiemmat traumat, jotka saavat henkilön yhdistämään ahtaan tilan paniikkiin tai välittömään vaaraan, mutta sen voi aiheuttaa myös perinnölliset syyt. Klaustrofobian hoidossa on käytetty käyttäytymisterapiaa, kuten altistushoitoa. == Aiheuttajat ja oireet == Klaustrofobisen kohtauksen voi aiheuttaa monenlaiset tilanteet ja jopa suljettujen paikkojen ajatteleminen. Yleisiä paikkoja, jotka voivat aiheuttaa kohtauksen, ovat hissit, tunnelit, metrot, pyöröovet, yleiset vessat, keskuslukituksella toimivat autot, autopesulat, sovituskopit ja lentokoneet. Klaustrofobiseen kohtauksen keskeinen oire on paniikkikohtaus, joka voi yleisen ahdistuksen lisäksi aiheuttaa monia fyysisiä oireita, kuten hikoilua, vaikeutta hengittää, takykardiaa, rintakipua, päänsärkyä, puutumista ja suun kuivumista. Vaikeaan klaustrofobiaan yhdistetään myös muita psyykkisia oireita, kuten pelkoa hallinnan menetyksestä, pyörtymisen pelkoa, kauhua ja kuolemanpelkoa. == Taustasyyt == Klaustrofobian taustalla on usein lapsuuden tai aiempi elämän traumaattinen kokemus, jonka takia henkilö yhdistää ahtaat tilat paniikkiin tai välittömään vaaraan, jolloin vartalo reagoi loogisesti uhkaan. Klaustrofobian synnyttäviä kokemuksia voivat olla esimerkiksi jääminen jumiin tai jättäminen suljettuun tilaan, kiusaaminen, vanhemmista tai ystävistä eksyminen tungoksessa tai klaustrofobinen vanhempi. Niin sanotun klassisen ehdollistumisen perusteella trauma voi aiheuttaa henkilön kykyyn toimia samanlaisissa tilanteissa. Klaustrofobiaan on liitetty myös muita syitä. Joidenkin mukaan pieni mantelitumake voi aiheuttaa klaustrofobiaa. Mantelitumake hallinnoi vartalon vastinetta pelkoon. Taustalla voi lisäksi olla perinnöllisiä syitä, ja jonkinlainen vanha selviytymismekanismi, joka aiheuttaa turhan reaktion nykymaailmassa. == Hoito == Klaustrofobiaa voidaan hoitaa samoilla tavoilla kuin muitakin ahdistustiloja. Sen hoitamiseen käytetään käyttäytymisterapiaa, kuten altistushoitoa ja kognitiivista käyttäytymisterapiaa. Altistushoidossa potilasta vaiheittain totutetaan pelkoa aiheuttavaan tilanteeseen. Toisten ihmisten tarkkailu voi lievittää rauhoittaa potilasta, kun tämä huomaa, miten muut reagoivat pelottavaan tilanteeseen. Masennuslääkkeillä ja lihasrelaksanteilla voi lievittää oireita, mutta ne eivät poista pelon juurisyytä. Ahdistuneeseen oloon voivat helpottaa myös erilaiset rentoutumis- ja visualisaatioharjoitukset. == Lähteet == Luokka:Fobiat Luokka:Seulonnan keskeiset artikkelit
Francis Wheen

Francis James Baird Wheen (s. 22. tammikuuta 1957) on brittiläinen kirjailija ja toimittaja, joka on julkaissut lukuisia kirjoja ja joka toimi The Guardian -lehdessä kolumnistina useita vuosia. Wheenin Karl Marxin elämäkerta on voittanut Isaac Deutscher -palkinnon. == Teoksia == === Suomennetut teokset === * * * === Alkukielellä === *Shooting Out the Lights (2004) ISBN 0-00-714943-3 *The Irresistible Con: The Bizarre Life of a Fraudulent Genius (2004) ISBN 1-904095-74-7 *Hoo-hahs and Passing Frenzies: Collected Journalism, 1991–2001 (2002) ISBN 1-903809-42-8 (koostuu pääasiassa The Guardianianin kolumneista *Who Was Dr. Charlotte Bach? (2002) ISBN 1-904095-39-9 *Lord Gnome's Literary Companion (1994) ISBN 1-85984-945-8 *The Chatto Book of Cats (Chatto Anthologies) Francis Wheen, toimittaja, John O'Connor, kuvittaja(1993) ISBN 0-7011-4005-4 *Tom Driberg: His Life and Indiscretions (1990) ISBN 0-7011-3143-8 *Battle for London (1985) ISBN 0-7453-0054-5 *Television: A History (1984) ISBN 0-7126-0929-6 *The Sixties (1982) ISBN 0-7126-0018-3 == Aiheesta muualla == * Jussi K. Niemelä: Potaska ja politiikka – onko niillä loppujen lopuksi eroa? Skeptikko 4/2006. Luokka:Englantilaiset kirjailijat Luokka:Brittiläiset toimittajat Luokka:Vuonna 1957 syntyneet Luokka:Elävät henkilöt
Richard Overy

pienoiskuva|Richard Overy vuonna 2015.Richard Overy (s. 1947) on brittiläinen sotahistorioitsija, joka on perehtynyt erityisesti toisen maailmansodan historiaan. Overy valmistui Cambridgen Gonville and Caius Collegesta ja on tämän jälkeen työskennellyt Queens’ Collegessa Cambridgen yliopistossa ja King’s Collegessa Lontoossa. Vuonna 2001 Overylle myönnettiin Samuel Elliot Morison -palkinto työstään sodankäynnin historian parissa. == Teoksia == * * Luokka:Sotahistorioitsijat Luokka:Englantilaiset tietokirjailijat Luokka:Vuonna 1947 syntyneet Luokka:Elävät henkilöt
Luonnollinen teologia

Luonnollinen teologia tarkoittaa pyrkimystä löytää todisteita jumalan olemassaololle luonnon havainnoinnin ja järjen käytön avulla. Luonnollinen teologia (tai luonnollinen uskonto) eroaa sekä niin sanottuun ilmestykseen perustuvasta teologiasta, joka perustuu pyhiin kirjoituksiin ja erilaisiin uskonnollisiin kokemuksiin. == Edustajia == Tuomas Akvinolainen on tunnetuin luonnolliselle teologialle tyypillisen lähestymistavan kannattaja. Luterilaiset tunnustuskirjat toteavat muun muassa, että "luonnonoikeus on todella jumalallinen oikeus, koska se on Jumalan luontoon istuttama järjestys." (AC XXIII, 12).Augsburgin tunnustuksen puolustus. XXIII uskonkohta. Pappien avioliitto Myöhemmin kehittynyt, erityisesti valistusajalla suosittu, luonnollisen teologian muoto deismi hylkäsi pyhät kirjoitukset ja profetiat täysin. William Paley esitti tunnetun muotoilun Jumalan olemassaolon teleologisesta argumentista. Hän kirjoitti teoksen Natural Theology, or Evidences of the Existence and Attributes of the Deity collected from the Appearances of Nature (1802), jossa hän esitti vertauksen kellontekijästä, josta hän on kaikkein tunnetuin. Paleyn käyttämiä perusteluja vastaan suunnattua arvostelua löytyy David Humen kuoleman jälkeen julkaistusta teoksesta Keskusteluja luonnollisesta uskonnosta. Humen mukaan luonnollinen teologia on pelkkää spekulaatiota ja jos kristilliseen teologiaan on yleensä uskomista, se on uskottava sokealla uskolla. == Katso myös == * Deismi * Transsendentaalinen teologia * Älykäs suunnittelu * Luonnonoikeus * Apologetiikka == Lähteet == == Kirjallisuutta == * * * * * * * * * * Luokka:Kristillinen teologia
St. Urho’s Pub

St. Urho’s Pub on Helsingin Ostrobotnialla (Museokatu 10) sijaitseva olutravintola eli pubi. Se oli aikanaan presidentti Urho Kekkosen kantapaikka ja on myös nimetty hänen mukaansa. Lupa ravintolan nimeämiseen anottiin presidentin kansliasta. Pub avattiin 2. kesäkuuta 1973. Myös presidentti Kekkonen osallistui nimikkopubinsa avajaisiin. Hänen suosikkijuomansa oli viskisooda (Alkon Kolme Leijonaa). St. Urho’s Pub on tullut tunnetuksi etenkin poliitikkojen, toimittajien ja taidemusiikkiväen suosimana ravintolana.https://www.helsinginuutiset.fi/artikkeli/100466-kekkosen- nimikkopubi-kutsuu-presidentteja St. Urho’s Pub valittiin Vuoden olutravintolaksi vuonna 2006, ja se oli myös ensimmäinen vuosi, kun Helsinki Beer Festival valitsi Vuoden olutravintolan. St. Urho’s Pubin omistaa pohjalaisten osakuntien (Etelä-Pohjalainen Osakunta (EPO), Pohjois-Pohjalainen Osakunta (PPO) sekä Vasa nation (Vn)) omistama ravintolayritys Oy Botta Ab. ==Lähteet== ==Aiheesta muualla== *St. Urho's Pub * Pubin sivusto. Luokka:Ravintolat Helsingissä Luokka:Etu-Töölö Luokka:Urho Kekkosen kunnianosoitukset
Suomen valtionhoitaja

Valtionhoitaja () oli Suomen väliaikainen valtionpäämies vuosina 1918–1919. Sisällissodan päätyttyä toukokuussa 1918 hallituksen joukkojen eli valkoisten voittoon Suomesta kaavailtiin kuningaskuntaa. Valtionhoitajan valitsi tynkäeduskunta hoitamaan hallitsijan tehtäviä siihen saakka, kunnes maahan saataisiin kuningas. Ensimmäiseksi valtionhoitajaksi eduskunta valitsi 18. toukokuuta 1918 senaatin puheenjohtajan P. E. Svinhufvudin, joka kannatti saksalaissuuntausta ja kuningaskuntaa. Eduskunnan päätöksessä puhuttiin vain korkeimman vallan keskittämisestä yhdelle henkilölle, ja nimitystä valtionhoitaja alettiin käyttää vasta myöhemmin. Valtionhoitajan valitseminen ei perustunut Suomen silloisiin perustuslakeihin eikä päätöstä tehty perustuslainsäätämisjärjestyksessä, tosin se hyväksyttiin yksimielisesti ilman äänestystä.Aki Rasilainen: Oikeudellinen argumentointi politiikassa: Suomalaisen legalismin poliittinen historia, s. 298–299, 304. Suomalaisen lakimiesyhdistyksen julkaisuja, A-sarja N:o 257. Suomalainen lakimiesyhdistys, Helsinki 2004. Muita ehdokkaita tehtävään ei ollut. Svinhufvudin johdolla Suomeen yritettiin syksyllä 1918 saada saksalaissyntyinen kuningas ja valinta kohdistui lopulta Hessenin prinssi Friedrich Karliin.https://webpages.tuni.fi/sochistoria/suomi80/v18v21.htm Alustavasta suostumuksestaan huolimatta prinssi joutui kuitenkin lopulta kieltäytymään Suomen kruunusta Saksan keisarikunnan hävittyä ensimmäisen maailmansodan ja luhistuttua. Tämä johti samalla käytännössä koko Suomen kuningaskuntahankkeen kaatumiseen. Ympärysvallat vaativat Suomen saksalaismielisen johdon vaihtoa. Joulukuussa 1918 Svinhufvud erosi valtionhoitajan tehtävästä ja eduskunta valitsi hänen seuraajakseen ratsuväenkenraali Gustaf Mannerheimin, jonka johdolla maahan alettiin valmistella tasavaltaista valtiomuotoa.http://www.mannerheiminperinnesaatio.fi/index.phtml?s=18 Suomen valtiomuodon vahvistuttua lopullisesti tasavallaksi maan viralliseksi valtiopäämieheksi asetettiin tasavallan presidentti. Valtionhoitaja Gustaf Mannerheim oli ehdolla presidentiksi eduskunnan suorittamassa ensimmäisessä presidentinvaalissa kesällä 1919, mutta hän hävisi selvästi vastaehdokkaalleen Kaarlo Juho Ståhlbergille. Kumpikin Suomen valtionhoitajista toimi myöhemmin myös tasavallan presidenttinä. Ensimmäinen valtionhoitaja Svinhufvud oli presidenttinä vuosina 1931–1937 ja Mannerheim vuosina 1944–1946. == Suomen valtionhoitajat == Valtionhoitaja Toimikausi Puoluetausta 27.5.1918 – 12.12.1918 nuorsuomalainen 12.12.1918 – 25.7.1919 sitoutumaton == Lähteet == Luokka:Suomen hallitsijat Luokka:Valtionhoitajat
Stefan Postma

Stefan Postma (s. 6. lokakuuta 1976, Utrecht, Alankomaat) on alankomaalainen jalkapallomaalivahti, joka edustaa Eredivisiessä pelaavaa De Graafschapia. Ammattilaisuransa kotikaupungin FC Utrechtissa vuonna 1995 aloittanut Postma on edustanut myös toista Eredivisie-seuraa De Graafschapia ja Englannin Valioliigaseura Aston Villaa. Selkeä ykkösmaalivahti hän on ollut vain De Graafschapissa, jossa hän pelasi kahden kauden aikana lähes kaikki ottelut. Postma pelasi pitkään Englannissa Aston Villan ohella myös Wolverhampton Wanderersissa, muttei onnistunut vakiinnuttamaan paikkaansa ykkösmaalivahtina. Vuonna 2006 Postma sai runsaasti epätoivottua julkisuutta kun hänen entinen tyttöystävänsä julkaisi yksityisen seksivideon. Videolla silminnähtävästi kiihottunut Postma antautuu tyttöystävänsä strapon-vyötärödildolle. 2006 Postma palasi takaisin kotimaahansa ja siirtyi ADO Den Haagin joukkueeseen, muttei pystynyt vakiinnuttamaan paikkaansa ykkösveskarina. Kesällä 2008 Postma siirtyi De Graafschapiin, jossa hän joutuu kilpailemaan peliajasta Nicolas Cinallin ja Erik Heijblokin kanssa. ==Seurat uralla== * 1995–2000 FC Utrecht * 2000–2002 De Graafschap * 2002–2006 Aston Villa FC * 2005–2006 Wolverhampton Wanderers FC (laina) * 2006 Wolverhampton Wanderers FC * 2006–2008 ADO Den Haag * 2008– De Graafschap ==Lähteet== Luokka:Alankomaalaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Schola Cantorum Basiliensis

Schola Cantorum Basiliensis on Baselin musiikkiakatemian osa, joka on keskittynyt järjestämään varhaisen musiikin workshoppeja, konsertteja ja symposiumeja kansainvälisen opinto-ohjelman puitteissa. Schola Cantorum Basiliensisin perusti vuonna 1933 Sveitsiläinen kapellimestari Paul Sacher. Koulu on jaettu kahteen osaa: toinen tarjoaa tutkintoon päätymättömiä kursseja ja on avoin yleisölle. Tällä osastolla opiskelee noin 500 opiskelijaa. Tutkintoon tähtäävässä ohjelmassa on yli 200 eri puolista maailmaa tullutta opiskelijaa, jotka suorittavat koulussa tutkinnon 4 - 5 vuodessa. Opiskelijat ovat ammattimuusikoita, jotka saavat koulussa varhaisesta musiikista tohtorintutkintoa vastaavat tiedot. Koulun entisiä opiskelijoita ovat olleet muun muassa hollantilainen cembalisti Gustav Leonhardt ja kontratenori Andreas Scholl. ==Aiheesta muualla== * Schola Cantorum Basiliensis: the strength of the past Luokka:Basel Luokka:Musiikkialan oppilaitokset
Harmonia Mundi

Harmonia Mundi on ranskalainen taidemusiikkiin erikoistunut levy-yhtiö. Yhtiöön kuuluu myös 50 levykauppaa Ranskan ja Espanjan alueella. Tunnetuimpia levymerkille levyttäviä artisteja ovat Alfred Deller, Philippe Herreweghe ja Andreas Scholl. Harmonia Mundi on voittanut viisi Gramophone-palkintoa, mukaan lukien vuonna 2003 vuoden levymerkki -palkinnon. == Aiheesta muualla == * Viralliset kotisivut Luokka:Taidemusiikin levymerkit
Mittelspitz

Mittelspitz on saksalainen koirarotu, yksi viidestä saksanpystykorvarodusta. == Ulkoiset ominaisuudet == Mittelspitzin säkäkorkeus vaihtelee 30–38 senttimetrin välillä. Rotuihanne on 34 sentin korkeus, josta hyväksytään neljän sentin poikkeama molempiin suuntiin. Rungon pituus on sama kuin säkäkorkeus. Rodun tunnusomaisia piirteitä ovat tuuhea, säänkestävä, pitkä turkki, pienet pystyt korvat, tuuhea häntä selän päälle kiertyneenä. Sen pää on niin sanotusti kettumainen. Värityksistä sallitaan lähes kaikki. Koiranäyttelyissä rotu arvostellaan väreittäin kolmessa ryhmässä: mustat ja ruskeat, valkoiset, sekä muunväriset. Kuva:Mittel.jpg|Oranssi Kuva:GSMittel.jpg|Musta Kuva:Mittelspitz - Hündin 03.png|Valkoinen (keksinvärisin korvin) Kuva:BIR Grupp 5- TYSK SPETS- MITTELSPITZ, Filip Am Jungfernbach (23866392539).jpg|Oranssi-soopeli Kuva:Mittelspitz cream sable.jpg|Kerma-soopeli Kuva:Mittelspitz - Hündin 02.png|Kirjava ==Luonne ja käyttäytyminen== Tämä koirarotu on valpas, seurallinen, älykäs, uskollinen ja todella miellyttämisenhaluinen. Mittelspitz on uskollinen seura- ja vahtikoira, joka kiintyy hyvin voimakkaasti omistajaansa. Mittelspitz on vieraita kohtaan hieman epäluuloinen, mutta arkuutta tai aggressiivisuutta ei hyväksytä. Mittelspitz soveltuu erinomaisesti vahtikoiraksi. Mittelspitz on älykäs, aktiivinen ja miellyttämisenhaluinen koira. Suomessa on useita tottelevaisuusvalion arvon saavuttanutta mittelspitziä ja useita agilityvalioita. Muualla maailmassa mittelit ovat menestyneet muun muassa koiratanssissa. Mittelspitz on luonnostaan haukkuherkkä. Rotu on aktiivinen ja tarvitsee suhteellisen paljon aktivointia, vaikka ei kuitenkaan välttämättä joka päivä. Se pitää myös siitä, että saa käpertyä omistajansa viereen lepäämään. Mittelspitzit tapaavat tulla hyvin toimeen lasten kanssa. == Historia == Alkuperäiseltä käyttötarkoitukseltaan mittelspitz on niin sanotuista suopystykorvista polveutuva vahtikoira, ja vielä 1800-luvun lopulla niitä saattoi nähdä hyvin yleisesti kaikkialla Saksassa tekemässä työtä, esimerkiksi ajurien vaunuvahteina. Maatiaiskoiran maine kävi kuitenkin mittelspitzin kohtaloksi, eikä sitä hyväksytty ensimmäisellä anomuksella roduksi. Rotu virallistui vasta vuonna 1969, jolloin se hyväksyttiin saksanpystykorvien viralliseen eri kokoisten muunnosten rotukirjoon. Pienemmät rodut pomeranian ja kleinspitz ja isompi keeshond olivat vuosien mittaan saavuttaneet laajempaa suosiota, mittelspitz sen sijaan harvinaistunut. Pikaisen elvytyksen jälkeen se on alkanut saavuttaa suurempaa suosiota. Ensimmäinen Suomeen vuonna 1989 tuotu Mittelspitz oli väriltään valkoinen. Ensimmäinen pentue Suomessa kasvatettiin vuonna 1993. Ensimmäinen oranssi koira tuotiin Suomeen vuonna 1995 ja ensimmäinen kyseisen värin pentue syntyi vuonna 1996. == Lähteet == *Kennelliiton rotumääritelmä (PDF) *Suomen Mittelspitz ry *Suomen Saksanpystykorvaharrastajat SAPY ry === Viitteet === Luokka:FCI 5 Pystykorvat ja alkukantaiset koirat Luokka:SKL 5 Pystykorvat ja alkukantaiset koirat Luokka:Pystykorvat Luokka:Saksalaiset koirarodut Luokka:Seulonnan keskeiset artikkelit
Mihail Vladimirski

Mihail Fjodorovitš Vladimirski (; 20. helmikuuta 1874 – 2. huhtikuuta 1951) oli venäläinen, sittemmin neuvostoliittolainen poliitikko. Hän toimi yleisvenäläisen neuvostokongressin toimeenpanevan keskuskomitean väliaikaisena puheenjohtajana eli muodollisena Neuvosto-Venäjän valtionpäämiehenä kahden viikon ajan maaliskuussa 1919 Jakov Sverdlovin kuoltua virassa ollessaan. Vladimirskin jälkeen uudeksi puheenjohtajaksi valittiin Mihail Kalinin. Luokka:Bolševikit Luokka:NKP:n keskuskomitean jäsenet Luokka:Yleisvenäläisen toimeenpanevan keskuskomitean puheenjohtajat Luokka:Neuvostoliiton korkeimman neuvoston jäsenet Luokka:Vuonna 1874 syntyneet Luokka:Vuonna 1951 kuolleet
Trude Beiser

Trude Beiser-Jochum (s. 2. syyskuuta 1927 Lech am Arlberg, Itävalta) on itävaltalainen alppihiihtäjä ja olympiavoittaja. Beiser osallistui ensimmäisiin olympialaisiinsa 1948 St. Moritzissa. Syöksylaskussa Beiser sai hopeaa, mutta alppiyhdistetyssä tuli kultaa. Yhdistetyn syöksyssä Beiser oli toiseksi ja pujottelussa kahdeksanneksi nopein, mikä riitti varmistamaan ykkössijan Beiserin profiili KOK:n sivuilla. Beiseristä tuli näin ensimmäinen naishiihtäjä, joka voittaa kaksi mitalia olympialaisista. Neljä vuotta myöhemmin Beiser kilpaili Oslon kisoissa. Norjassa hän otti uransa toisen olympiakullan, kun hän oli syöksylaskun ykkönen. ==Lähteet== Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1927 syntyneet Luokka:Elävät henkilöt
Neuvostoliiton ministerineuvoston puheenjohtaja

Neuvostoliiton ministerineuvoston puheenjohtaja oli pääministeriä vastaava Neuvostoliiton hallituksen johtaja. Ministerineuvoston puheenjohtaja valittiin Neuvostoliiton kommunistisen puolueen keskuskomitean sisäisellä äänestyksellä. Vuosina 1923–1946 virka oli ”kansankomissaarien neuvoston puheenjohtaja”. Se oli tarkoitettu Neuvostoliiton vaikutusvaltaisimmaksi viraksi, mutta Leninin kuoleman jälkeen Stalin muokkasi kommunistisen puolueen pääsihteerin asemasta maan vaikutusvaltaisimman roolin. Korkeimmista neuvostojohtajista pitivät näitä virkoja yhtä aikaa Stalin (1941–1953) ja Nikita Hruštšov (1958–1964). ==Puheenjohtajat== ===Kansankomissaarineuvoston puheenjohtajat=== Puheenjohtaja (syntynyt–kuollut) Virkakausi Vladimir Lenin (1870–1924) 6\. heinäkuuta 1923 – 21. tammikuuta 1924 Aleksei Rykov (1881–1938) 2\. helmikuuta 1924 – 19. joulukuuta 1930 Vjatšeslav Molotov (1890–1986) 19\. joulukuuta 1930 – 6. toukokuuta 1941 Josif Stalin (1878–1953) 6\. toukokuuta 1941 – 15. maaliskuuta 1946 ===Ministerineuvoston puheenjohtajat=== Puheenjohtaja (syntynyt–kuollut) Virkakausi Josif Stalin (1878–1953) 15\. maaliskuuta 1946 – 5. maaliskuuta 1953 Georgi Malenkov (1902–1988) 6\. maaliskuuta 1953 – 8. helmikuuta 1955 Nikolai Bulganin (1895–1975) 8\. helmikuuta 1955 – 27. maaliskuuta 1958 Nikita Hruštšov (1894–1971) 27\. maaliskuuta 1958 – 15. lokakuuta 1964 Aleksei Kosygin (1904–1980) 15\. lokakuuta 1964 – 23. lokakuuta 1980 Nikolai Tihonov (1905–1997) 23\. lokakuuta 1980 – 27. syyskuuta 1985 Nikolai Ryžkov (1929–2024) 27\. syyskuuta 1985 – 26. joulukuuta 1990 ===Neuvostoliiton pääministeri=== Puheenjohtaja (syntynyt–kuollut) Virkakausi Valentin Pavlov (1937–2003) 14\. tammikuuta 1991 – 22. elokuuta 1991 ==Neuvostoliiton talouskomitean ja talousliiton pääministeri== Puheenjohtaja (syntynyt–kuollut) Virkakausi Ivan Silajev (s. 1930–2023) 6\. syyskuuta 1991 – 26. joulukuuta 1991 Ministerineuvoston puheenjohtaja
Sterilaatiokäyrä

Sterilaatiokäyrä ("tappokäyrä", "reduktiokäyrä") on mikrobiologiaan liittyvä käsite, jolla tarkoitetaan kuvaajaa, jossa esitetään mikrobiviljelmän elävien solujen lukumäärä ajan funktiona puolilogaritmiseen koordinaatistoon piirrettynä. Koordinaatiston x-akselilla on sterilointiaika ja y-akselilla elävien solujen määrä kpl/ml. Koska mikrobien tuhoutuminen steriloinnissa on ensimmäisen kertaluokan eksponenttifunktio, on kuvaaja suora. Sterilaatiokäyrällä voidaan muun muassa päätellä kyseisen mikrobin vaatima sterilointiaika. ==Katso myös== *Sterilaatioaika *Sterilaatiolämpötila Luokka:Mikrobiologia
Seututie 775

Seututie 775 on Viitasaaren kaupungin Viitajärven kylästä Kinnulan, Lestijärven, Toholammin ja Kannuksen kautta Perämeren rannikolle Kalajoen Himangalle johtava seututie. Kinnulan ja Lestijärven välillä tie kulkee yhdessä kantatien 58 kanssa. Lestijärven ja Himangan välillä tie seuraa pääosin Lestijokea. Tien pituus on 158 kilometriä. Tien liikennemäärät ovat vaihtelevia. Vuonna 2021 Viitajärven ja Kinnulan välisellä osuudella liikennemäärät olivat 400–700 ajoneuvoa vuorokaudessa. Kinnulan ja Lestijärven välisellä kantatien 58 kanssa yhteisellä osuudella liikennemäärät olivat 500–900 ajoneuvoa vuorokaudessa, Lestijärven ja Toholammin välisellä osuudella 700–1 200 ajoneuvoa vuorokaudessa sekä Toholammin ja Kannuksen välisellä osuudella 1 400–2 700 ajoneuvoa vuorokaudessa. Kannuksen keskustassa kulkevan osuuden liikennemäärä oli 5 900 ajoneuvoa vuorokaudessa sekä Kannuksen ja Himangan välisen osuuden 700–2 200 ajoneuvoa vuorokaudessa. ==Reitti== * Viitajärvi, Viitasaari (vt 4 E75) * Kinnula (kt 58) * Lestijärvi * Kangasvieri, Lestijärvi (kt 58, st 751) * Toholampi (kt 63) * Kannus (vt 28) * Himanka, Kalajoki (vt 8 E8) == Lähteet == 775 Luokka:Himanka Luokka:Kannuksen liikenne Luokka:Kinnulan liikenne Luokka:Lestijärven liikenne Luokka:Toholammin liikenne Luokka:Viitasaaren liikenne
Gorerotted

Gorerotted on brittiläinen death metal -yhtye. ==Historia== Gorerotted soittaa aggressiivista brutaaleilla sanoituksilla höystettyä death metalia. Myös grindcoresta voi havaita vaikutteita yhtyeen musiikissa. Yhtyeessä oli alun perin 6 jäsentä, joista kuitenkin toinen vokalisti Mr. Gore lähti vuonna 2004 yhtyeen kiertäessä Eurooppaa. ”Laulamisen” yhtyeessä hoitavat Ben Goreskin (matalammat äänet) ja Wilson (korkeammat äänet Mr. Goren lähdettyä). Wilson soittaa myös bassoa. Yhtye ensimmäinen teos oli itse tuotettu demo ”Her gash I did slash”. Demoa myytiin yli 1500 kappaletta muutamassa kuukaudessa. Vuonna 2000 yhtye solmi levysopimuksen brittiläisen Dead Again Recordsin kanssa ja julkaisivat ensimmäisen täysimittaisen albuminsa: ”Mutilated in minutes”. Sama levy julkaistiin vielä vuonna 2002 uusien kuvituksien kera. Yhtyeen seuraava tuotos oli ”Only tools and corpses” joka julkaistiin Metal Blade Recordsin kautta vuonna 2003. Albumin julkaisun jälkeen seurasi raju keikkailu ympäri Eurooppaa. Bändin uusin albumi ”A new dawn for the dead” ilmestyi vuonna 2005. Uudella levyllä bändin tyyli on hieman muuttunut. Kappaleiden nimet ja sanoitukset eivät ole sitä samaa veristä splatteria mihin aiemmilla tuotoksilla on totuttu kuulemaan. Kuitenkin musiikillisesti bändi on pysynyt melko samalla linjalla, vaikka toki ensimmäisen ja viimeisimmän levyn tyylissä huomaa eron. Uusin levy kantaa nimeä ”Get Dead or Die Trying” ja se julkaistiin vuoden 2008 keväällä. Gorerotted vaihtui The Rotted-nimeen samana vuonna ja bändin uusi nimi näkyykin Get Dead or Die Trying -levyn kannessa. == Jäsenet == * Ben Goreskin – matala laulu * Wilson – basso, korkea laulu * Junky Jon – rummut * Mathew – kitara * Tim – kitara === Entiset jäsenet === * Mr. Gore – korkea laulu (1998–2004) == Diskografia == === Gorerotted === * * * * * === The Rotted === * * * * == Aiheesta muualla == * Virallinen kotisivu Luokka:Brittiläiset death metal -yhtyeet Luokka:Brittiläiset grindcoreyhtyeet Luokka:Goregrind-yhtyeet
Jevgeni Grišin

Jevgeni Romanovitš Grišin (, 23. maaliskuuta 1931 Tula, Neuvostoliitto – 9. heinäkuuta 2005 Moskova, Venäjä) oli venäläinen pikaluistelija ja nelinkertainen olympiavoittaja. Grišin teki tammikuussa 1955 Alma-Atassa uudet maailmanennätykset 1 000 metrillä (1.22,8) ja 1 500 metrillä (2.09,8). Hän otti tuplavoitot sekä 1956 Cortina d'Ampezzossa että 1960 Squaw Valleyssä. Voitot olivat lähes identtiset. Cortinassa Grišin rikkoi sekä 500 että 1 500 metrillä maailmanennätyksen. Hän kuitenkin joutui jakamaan 1 500 metrin olympiakullan maanmiehensä Juri Mihailovin kanssa. Neljä vuotta myöhemmin Squaw Valleyssä kaikki toistui: Grišin rikkoi kummallakin matkalla maailmanennätyksen ja 1 500 metrillä kulta jaettiin. Tällä kertaa ykköskorokkeelle nousi hänen kanssaan norjalainen Roald Aas. Grišin osallistui olympialaisiin vielä 1964 Innsbruckissa ja 1968 Grenoblessa. Innsbruckissa Grišin sijoittui 500 metrillä toiseksi Terry McDermottin jälkeen. Grenoblessa hän jäi niukasti mitalisijojen ulkopuolelle ollen neljäs. Grišin oli ensimmäinen luistelija, joka rikkoi 500 metrillä 40 sekunnin rajan. Ensimmäisen kerran hän teki sen jo vuonna 1960, mutta tätä ei hyväksytty maailmanennätykseksi. Virallisesti Grišin alitti rajapyykin kolme vuotta myöhemmin Alma-Atassa, kun hän luisteli uudeksi ennätykseksi ajan 39,5 sekuntia. == Lähteet == * Jevgeni Grišinin olympiasijoitukset === Viitteet === == Aiheesta muualla == * Grišinin profiili KOK:n sivuilla Luokka:Neuvostoliittolaiset pikaluistelijat Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2005 kuolleet
Björn Lind

Björn Lind (s. 22. maaliskuuta 1978) on ruotsalainen entinen hiihtäjä, joka erikoistui sprinttimatkoille. 2002 Salt Lake Cityn olympialaisissa Lind oli sprinttihiihdossa neljäs, samoin kuin 2005 Oberstdorfin MM-kisoissa. Maailmancupissa Lind oli sprintticupissa kuudes kaudella 2004–2005. Kaudella 2005–2006 voimakas Lind esitti sprinttikilpailuissa vakuuttavia otteita voittamalla joulukuun jälkeen kolme sprinttikilpailua. Hän voitti sprintticupin ja sijoittui maailmancupin kokonaiskilpailussa neljänneksi. 2006 Torinon olympialaisissa hän voitti sekä sprintin perinteisen tyylin parikilpailussa Thobias Fredrikssonin kanssa että sprintin henkilökohtaisella matkalla vapaalla tyylillä olympiakultaa. Sapporon MM-kisoissa 2007 Lind oli jälleen sprintissä neljäs. Björn Lind ilmoitti toukokuussa 2011 lopettavansa hiihtouransa. ==Aiheesta muualla== * Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1978 syntyneet Luokka:Elävät henkilöt
Seututie 851

Seututie 851 on Iin Haminasta Yli-Iin keskustaajamaan johtava seututie. Tien pituus on noin 26 kilometriä. Itä–länsisuuntaisena poikittaistienä se yhdistää valtatien 4 seututiehen 849. Tie alkaa Iin kuntakeskuksesta Nelostieltä, Iijoen etelärannalta. Se seuraa jokirantaa aina Asemankylään saakka, jossa se ylittää joen kaksikantista maantie- ja rautatiesiltaa pitkin. Tästä eteenpäin tie jatkuu joen pohjoisrantaa seuraillen. Tie kulkee Jakkukylän kautta ja päättyy Yli-Iin kirkonkylälle, jossa se yhtyy seututiehen 849. Seututien 851 liikennemäärät ovat vaihtelevia. Vuonna 2021 tien alkupisteen ja Asemakylän välisen osuuden liikennemäärät olivat 3 300–3 700 ajoneuvoa vuorokaudessa ja Asemakylän ja tien päätepisteen välisen osuuden 600–1 700 ajoneuvoa vuorokaudessa. == Lähteet == Luokka:Iin liikenne Luokka:Yli-Iin liikenne 851
Viktor Kuzkin

Viktor Grigorjevitš Kuzkin (, 6. heinäkuuta 1940 – 24. kesäkuuta 2008) oli venäläinen jääkiekkoilija.Sports Reference LLC Pelipaikaltaan Kuzkin oli puolustaja.Arponen, ym., s. 737 Kuzkin aloitti uransa Neuvostoliiton pääsarjassa TsSKA Moskovan joukkueessa 1958 ja pelasi joukkueessa vuoteen 1976 asti, jolloin lopetti pelaajauransa.Eurohockey Uransa aikana Kuzkin voitti Neuvostoliiton mestaruuden 13 kertaa. Hän pelasi sarjassa 530 ottelua tehden 71 maalia. Hänet valittiin kahdesti sarjan tähdistökentälliseen. Maajoukkueurallaan Kuzkin edusti Neuvostoliittoa 176 maaottelussa, joissa teki 19 maalia. Hän oli voittamassa maailmanmestaruutta vuosina 1963, 1965, 1966, 1967, 1969 ja 1971 sekä olympiakultaa vuosina 1964, 1968 ja 1972. Syksyllä 1972 hän pelasi Kanadaa vastaan Summit Series -ottelusarjassa. Pelaajauransa jälkeen Kuzkin toimi muun muassa TsSKA Moskovan valmentajana. Hänet nimitettiin IIHF:n Hockey Hall of Fameen vuonna 2005. == Lähteet == * * * === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Venäläiset jääkiekkovalmentajat Luokka:Jääkiekon maailmanmestarit Luokka:Vuonna 1940 syntyneet Luokka:Vuonna 2008 kuolleet
Sterilaatioaika

Sterilaatioaika, ("tappoaika", engl. thermal death time, TDT) on mikrobiologiaan liittyvä käsite, jolla tarkoitetaan sitä lyhintä aikaa, jolla steriiliys saavutetaan jossakin lämpötilassa. Sterilaatioaika on siis riippuvainen sekä käsiteltävästä mikrobista että käytetystä lämpötilasta. Sterilaatioaikaa käytetään hyväksi esimerkiksi elintarviketeollisuudessa steriloitaessa elintarvikkeita. == Katso myös == * Sterilaatiokäyrä * Sterilaatiolämpötila Luokka:Mikrobiologia
Thobias Fredriksson

Thobias Fredriksson (s. 4. huhtikuuta 1975 Gunnersnäs, Ruotsi) on ruotsalainen maastohiihtäjä. Hän oli erikoistunut sprinttimatkoille. 2003 Val di Fiemmen MM-hiihdoissa Fredriksson voitti kultamitalin henkilökohtaisessa sprinttikilpailussa ja kaksi vuotta myöhemmin Oberstdorfin MM-hiihdoissa saavutti samalla matkalla pronssia. 2006 Torinon olympialaisissa Fredriksson voitti kaksi olympiamitalia. Kultaa hän voitti sprintin parikilpailussa yhdessä Björn Lindin kanssa. Henkilökohtaisella sprinttimatkalla Fredriksson sijoittui pronssille Fredriksson voitti maailmancupin kausien 2002–2003 ja 2003–2004 sprintticupin kokonaiskilpailun. Hänen veljensä Mathias on myös menestynyt hiihtäjänä. Fredriksson aiheutti kohua Sapporon maailmanmestaruuskilpailujen alla 2007, kun päätti jättää kilpailut kokonaan väliin hänen ja Ruotsin hiihtomaajoukkueen päävalmentajan välisen kiistan takia: Kiista syntyi kun MM-sprinttiin nimettiin Fredrikssonin sijasta Mats Larsson. Larsson otti myöhemmin kisojen sprintistä MM-hopeaa. Fredriksson lopetti uransa kauden 2009–2010 jälkeen. ==Lähteet== ==Aiheesta muualla== * Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1975 syntyneet Luokka:Elävät henkilöt
Sterilaatiolämpötila

Sterilaatiolämpötila ("tappolämpötila", engl. thermal death point, TDP) on mikrobiologiaan liittyvä käsite, jolla tarkoitetaan tarkoitetaan alinta lämpötilaa, jossa vesisuspensiossa olevat mikrobit kuolevat kymmenessä minuutissa. == Katso myös == * Sterilaatioaika * Sterilaatiokäyrä Luokka:Mikrobiologia
Seututie 849

Seututie 849 on Oulusta, Kiimingin kirkonkylältä Yli-Iin ja Iin Oijärven kautta Simon Taininiemen kylään, Simojoen rannalle johtava seututie. ==Tien kulku== Tie lähtee valtatieltä 20 Kiiminginjoen sillan jälkeen kohti pohjoiskoillista eli Yli-Iitä, Kiimingin Talkkunamaan ja Kotajärven kautta. Risteyksestä noin kolmen kilometrin päässä se ylittää Jolosjoen kohdassa, jossa uusi ja vanha silta ovat rinnakkain. Ylitettyään Iijoen se yhtyy seututiehen 851. Yli-Iin kirkonkylältä tie jatkuu Siuruanjoen vartta seuraten koilliseen. Tannilassa siitä erkanee ensin itään Pudasjärvelle seututie 855 ja Siuruanjoen toisen ylityksen jälkeen länteen samainen seututie länteen Olhavaan. Oijärven tie ohittaa Lamminperän kautta pohjoisen puolelta, päätyäkseen Simojoen etelärantaa seuraten Nikulanperältä Saarikankaan kautta Sankalan pohjoispuolella seututien 924 risteykseen. == Aiheesta muualla == Luokka:Haukiputaan liikenne Luokka:Iin liikenne Luokka:Kiimingin liikenne 849 Luokka:Simon liikenne Luokka:Yli-Iin liikenne Luokka:Kuivaniemi
Vitali Davydov

Vitali Semjonovitš Davydov (,Sports Reference LLC s. 1. huhtikuuta 1939) on venäläinen jääkiekkoilija ja jääkiekkovalmentaja. Pelipaikaltaan hän oli puolustaja.Arponen, ym., s. 724 Davydov pelasi Neuvostoliiton pääsarjassa vuodet 1957–1973 Moskovan Dynamon riveissä 519 ottelua.Eurohockey Maajoukkueurallaan hän voitti Neuvostoliiton paidassa seitsemän maailmanmestaruutta (1963–1971) ja kolme olympiakultaa (1964, 1968 ja 1972). Vuoden 1967 MM-kisoissa Davydov valittiin turnauksen parhaaksi puolustajaksi. Pelaajauransa jälkeen Davydov toimi Neuvostoliiton juniorimaajoukkueiden valmentajana. Vuosina 1979–1981 hän toimi Moskovan Dynamon valmentajana sekä myöhemmin seuran varapuheenjohtajana. Davydov nimettiin IIHF Hockey Hall of Fameen vuonna 2004. == Lähteet == * * * === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Venäläiset jääkiekkovalmentajat Luokka:Jääkiekon maailmanmestarit Luokka:Vuonna 1939 syntyneet Luokka:Elävät henkilöt
Seututie 848

Seututie 848 on Oulussa Haukiputaan Annalankankaalta Kiimingin kirkonkylän kautta Lamunkankaalle kulkeva seututie. Tien pituus on noin 36 kilometriä. == Reitti== thumb|250px|left|Tie Koitelin kohdalla Ylikiiminkiin päin. Tien länsipää Annalankankaalta Jokikylän tiehaaraan on hyvälaatuista uudehkoa kaksikaistaista maantietä. Osuus Jokikylästä Kiimingin Haipuskylään on vanhempaa ja kapeampaa tietä. Kiimingin kirkonkylällä tie kulkee keskustan lävitse, ja risteää valtatien 20 kanssa. Vilkas asutus- ja taajama-alue ulottuu Kiimingin kirkolta kuntakeskuksen lävitse aina Koiteliin saakka. Tälle osuudelle on rakennettu uusia kevyen liikenteen väyliä lukuisien vaaratilanteiden vuoksi. Tie päättyy Lamukangas-nimisen mäen päälle, jossa se yhtyy Oulun ja Ylikiimingin taajaman väliseen seututiehen 833. ==Historia== Tien länsipään alkuperäinen linjaus kulki Haukiputaan Jokikylästä Kiiminkijoen pohjoispuolitse Asemakylän ja Haukiputaan rautatieaseman ohitse Martinniemeen. Valtatien 4 uuden linjauksen valmistuessa syksyllä 1993, myös seututie 848 siirrettiin kulkemaan joen eteläpuolitse ja uusi liittymä valtatien 4 kanssa rakennettiin Murtoperänkankaalle, Haukiputaan keskustan kaakkoispuolelle. Samalla entinen valtatie 4 muuttui nykyiseksi seututieksi 847 ja Jokikylän ja Martinniemen välinen osuus maantieksi 846 ja 1990-luvun puolivälissä edelleen yhdystieksi 8460. Myös Kiimingin Haipuskylän kohdalla tien linjausta muutettiin 1990-luvulla siten, että tie kulkee nykyisin noin kahden kilometrin matkalla kylän länsipuolitse. Tällä linjauksella saatiin poistettua yksi vaarallinen liittymä sekä ajorataa levennettiin ja suorennettiin. ==Suunnitelmia== Alakylän ja Kiimingin kirkonkylän välille ollaan suunnittelemassa kevyen liikenteen väylää. Hankkeen tavoitteena on tien liikenneturvallisuuden ja kevyen liikenteen yhteyksien parantaminen. ==Lähteet== ==Aiheesta muualla== Luokka:Oulun liikenne Luokka:Haukiputaan liikenne Luokka:Kiimingin liikenne 848
CAS-numero

CAS-numero (Chemical Abstracts Service) on yhdysvaltalaislähtöinen kemikaalien tunnistenumerojärjestelmä, jolla pyritään helpottamaan kemikaalien ja yhdisteiden tunnistamista sekä tietokanta- ja internethakuja ilman monimutkaisia kemiallisia nimiä. Kemikaalin CAS-numero on väliviivalla erotettu kolmiosainen numerosarja. Ensimmäisessä osassa voi olla seitsemän numeroa, toisessa osassa kaksi numeroa ja kolmas osa muodostuu yhden numeron tarkistusosasta. Tarkistusosa lasketaan kertomalla toisen osion viimeinen numero yhdellä, toiseksi viimeinen kahdella jne. ja saadusta summasta otetaan kymmenellä jaettu jakojäännös tarkistusnumeroksi kolmanteen osioon. Esimerkiksi veden CAS-numero on 7732-18-5. Tarkistusosa lasketaan kaavalla mod 10 = 5. Viikossa noin saa oman CAS-numeron. Helmikuun 20. päivänä 2012 oli ja epäorgaanisella aineella oma CAS-numero. Huhtikuussa 2021 ilmoitettiin numeroituja yhdisteitä olevan jo yli 250 miljoonaa. == Katso myös == * Luettelo kemiallisista yhdisteistä CAS-numeron mukaan * EC-numero * EINECS- numero * E-koodi * YK-numero == Lähteet == == Aiheesta muualla == * CAS REGISTRY and CAS Registry Number FAQs * CAS History * ChemIndustry.com CAS- numerotietokanta Luokka:Kemikaalien numerointijärjestelmät Luokka:Seulonnan keskeiset artikkelit
Sideways

Sideways on yhdysvaltalainen Alexander Paynen ohjaama draamakomedia. Payne myös käsikirjoitti elokuvan Jim Tailorin kanssa, ja sen keskeisimpiä rooleja esittävät Paul Giamatti, Thomas Haden Church‚ Virginia Madsen ja Sandra Oh. Elokuva pohjautuu Rex Pickettin samannimiseen romaaniin. Elokuvaa kuvattiin syyskesällä 2003, ja sen ensi-ilta oli vuonna 2004. Elokuva sai Oscar- palkinnon parhaasta sovitetusta käsikirjoituksesta. Sidewaysin vaikutus viinien myyntiin on ollut hyvin merkittävä.Sami Simola, Pinot noir kiittää Sideways-elokuvaa, Helsingin Sanomat 3.2.2011 sivu D 1 Elokuvassa Miles (Paul Giamatti) kehuu Pinot Noir -rypäleistä valmistetut viinit maasta taivaisiin. Elokuva sai ensi-iltansa Suomessa 18. helmikuuta 2005, ja vuonna 2005 Pinot Noir -viinejä myytiin Alkossa litroina 51 % enemmän kuin vuonna 2004. Helsingin Sanomien Timo Peltonen löytää Paynen elokuvassa yhtäläisyyksiä monella tasolla erityisesti Kurosawan Seitsemään samuraihin.Timo Peltonen Sideways näyttää ohjaajan taitojen kirjon Helsingin Sanomat, Radio & televisio s. D 13 ==Juoni== Miles (Paul Giamatti), masentunut ja menestyksetön kirjailija sekä intohimoinen enologi, vie pian naimisiin menevän ystävänsä ja college-kämppäkaverinsa Jackin (Thomas Haden Church) automatkalle Santa Ynez Valleyhyn suunnitelmanaan rentouttava loma Kalifornian viinitiloja kierrellen. Jack – seurahenkisempi, mutta vain hiukan menestyneempi tv-näyttelijä – hautoo kuitenkin toisenlaista suunnitelmaa: viimeistä irtosuhdettaan ennen avioliittoa. Parivaljakon matkaan punoutuvat pian naiset Maya (Virginia Madsen) ja Stephanie (Sandra Oh). Suhteiden syventyessä ja viinin virratessa elokuva maalaa loppua kohden yhä tarkentuvampaa kuvaa Milesin ja Jackin persoonallisuuksista, tarinoista, motiiveista, sekä heidän omasta ystävyyssuhteestaan. ==Lähteet== == Aiheesta muualla == * Arvostelu: Sideways (elitisti.net) Luokka:Yhdysvaltalaiset draamakomediaelokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset road moviet Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:Alexander Paynen ohjaamat elokuvat Luokka:SAG-palkitut elokuvat Luokka:Searchlight Picturesin elokuvat Luokka:Elokuvat ystävyydestä
Haipuskylä

Haipuskylä on Oulussa Alakylän kaupunginosassa sijaitseva kylä Kiiminkijoen varrella, noin viiden kilometrin päässä Kiimingin kirkonkylästä. Kylän länsipuolelta kulkee seututie 848. Kiiminkijoen vastarannalla sijaitsee Tirinkylä. Haipuskylän nimi tulee sanasta haippu, joka tarkoittaa monissa murteissa huonosti kasvavaa, harvakasvuista viljaa tai tukkaa. ==Lähteet== Luokka:Kiimingin kylät
After the Gold Rush

After the Gold Rush on Neil Youngin soolouran kolmas albumi, joka julkaistiin 19. syyskuuta 1970. Young yhdisti albumiin CSN:n rauhallista country- vaikutteista folkia (esimerkiksi ”Helpless”) ja hänen edellisen albuminsa Everybody Knows This Is Nowheren tyyppistä säröistä jammailevaa rockia (esimerkiksi ”Southern Man”). Ensimmäiset kritiikit muun muassa Rolling Stone -lehdessä eivät olleet mairittelevia, mutta aika on tuonut julki albumin ansiot. Tästä levystä alkoi Youngin kaupallinen menestys. Kappaleet ”Only Love Can Break Your Heart” ja ”When You Dance I Can Really Love” julkaistiin myös singleinä. Tutuin kappale albumilta lienee ”Southern Man”. Sen kriittinen sanoma sai vastineensa Lynyrd Skynyrdin kappaleessa ”Sweet Home Alabama”. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Albumin nimikappale ylsi kyselyn kokonaistuloksissa sijalle 65. ==Kappaleet== # # # # # # # # # # # ==Singlet== *”Only Love Can Break Your Heart” (24. lokakuuta 1970) *”When You Dance I Can Really Love” (10. huhtikuuta 1971) ==Kokoonpano== *Neil Young – kitara, piano, huuliharppu, vibrafoni, laulu *Danny Whitten – kitara, laulu *Billy Talbot – bassokitara *Ralph Molina – rummut, laulu *Jack Nitzsche – piano *Greg Reeves – bassokitara *Nils Lofgren – piano, laulu *Bill Peterson – flyygelitorvi *Stephen Stills – laulu == Lähteet == == Aiheesta muualla == * Nyman, Jake: Rocktieto Osa 3 N-Z. Soundi-kirja 16 (Fanzine Oy, 1982) Luokka:Neil Youngin albumit Luokka:Vuoden 1970 albumit
A Real Live Dead One

A Real Live Dead One on Iron Maidenin vuonna 1998 julkaistu tupla-CD, joka koostuu kahdesta Maidenin vuonna 1993 julkaisemasta livealbumista A Real Live Onesta ja A Real Dead Onesta. Molemmat albumit on alun perin taltioitu Fear of the Dark -levyn jälkeiseltä kiertueelta keväällä 1992. == Kappaleet == === CD 1: A Real Dead One === # (Kööpenhamina, Tanska) # (Helsinki, Suomi) # (Rooma, Italia) # (Essen, Saksa) # (Essen, Saksa) # (Arnhem, Hollanti) # (Lausanne, Sveitsi) # (Lausanne, Sveitsi) # (Ostrava, Tšekkoslovakia) # (Pariisi, Ranska) # (Helsinki, Suomi) # (Moskova, Venäjä) === CD 2: A Real Live One === # (Mannheim, Saksa) # (Kööpenhamina, Tanska) # (Den Bosch, Hollanti) # (Pariisi, Ranska) # (Lausanne, Sveitsi) # (Bryssel, Belgia) # (Tukholma, Ruotsi) # (Helsinki, Suomi) # (Reggio Nell Emilia, Italia) # (Helsinki, Suomi) # (Helsinki, Suomi) == Kokoonpano == * Steve Harris – bassokitara, taustalaulu * Dave Murray – kitara * Bruce Dickinson – laulu * Nicko McBrain – rummut * Janick Gers – kitara == Lähteet == == Aiheesta muualla == * * Luokka:Vuoden 1998 konserttitallenteet Luokka:Iron Maidenin konserttitallenteet
Alakylä (Oulu)

thumb|270px|Aution silta ylittää Kiiminkijoen Alakylän kohdalla. Alakylä on Oulun 134. kaupunginosa, joka kuuluu Kiimingin suuralueeseen. Alakylä sijaitsee Kiiminkijoen varrella noin kahdeksan kilometriä Kiimingin kirkonkylän länsipuolella. Matkaa Oulun keskustaan on noin 20 kilometriä ja Haukiputaan kirkonkylälle noin 15 kilometriä. Alakylä on myös taajama, jossa on 1 370 asukasta (31.12.2011). ==Alakylän koulu== Alakylän koulu sijaitsee kylän keskipisteessä, seututien 848 ja Kuivasjärventien risteyksessä Kiiminkijoen etelärannalla. Koulu on perustettu vuonna 1920 ja sitä laajennettiin vuonna 1954 pihapiiriin rakennetulla toisella rakennuksella. Vuonna 1995 koulun yhteyteen valmistui myös liikuntasali. Koulun nykyinen oppilasmäärä on noin 130 oppilasta, mukaan lukien esikouluoppilaat. Alakylän koulussa annetaan opetusta luokka-asteille 0–6. Luokkien 7–9 oppilaat kuljetetaan linja-autoilla kirkonkylän Kiiminkipuiston koululle. Alakylän vanha koulurakennus paloi kesäkuussa 2020. ==Lähteet== ==Aiheesta muualla== Luokka:Kiimingin kylät Luokka:Oulun kaupunginosat Luokka:Pohjois-Pohjanmaan maakunnan taajamat